**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. februārī Nr. 99**

(protokols Nr. 4, 37. p.)

**Par ERAF projekta “Ziemeļu ielas pārbūve Madonā, Madonas novadā” iesniegšanu un nepieciešamā līdzfinansējuma nodrošināšanu**

Pamatojoties uz Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.1. pasākuma "Infrastruktūra uzņēmējdarbības atbalstam" projektu iesniegumu atlases 2. kārtas nolikumu ir sagatavots projekta iesniegums “Ziemeļu ielas pārbūve Madonā, Madonas novadā”. Projekta iesniegums tiks iesniegts Centrālā finanšu un līgumu aģentūras Kohēzijas politikas vadības informācijas sistēmā (KPVIS).

Pasākuma mērķis ir attīstīt uzņēmējdarbības publisko infrastruktūru un palielināt privāto investīciju apjomu pilsētu funkcionālajās teritorijās, veicot ieguldījumus uzņēmējdarbības attīstībai atbilstoši pašvaldību attīstības programmām.

Projekta ietvaros plānots pārbūvēt Ziemeļu ielu Madonā, posmā no Saules ielas līdz dzelzceļa pārbrauktuvei, 0,190 km garumā. Plānotajiem būvdarbiem izstrādāts būvprojekts “Ziemeļu ielas pārbūve Madonā”, būvniecības lieta Nr. BIS-BL-787881-8011.

Plānotās projekta kopējās izmaksas EUR 544 720,07 (pieci simti četrdesmit četri tūkstoši septiņi simti divdesmit euro, 07 centi), t.sk. Eiropas Reģionālās attīstības fonda finansējums EUR 420 000,00 (četri simti divdesmit tūkstoši euro, 00 centi), pašvaldības līdzfinansējums EUR 124 720,07 (viens simts divdesmit četri tūkstoši septiņi simti divdesmit euro, 07 centi). Projekta līdzfinansēšanai un priekšfinansēšanai tiks ņemts aizņēmums Valsts kasē 334 720,07 EUR.

Projekta kopējo izmaksu apmērs tiks precizēts pēc projektā paredzēto iepirkumu veikšanas.

Noklausījusies sniegto informāciju, ņemot vērā 12.02.2025. Uzņēmējdarbības, teritoriālo un vides jautājumu komitejas un 18.02.2025. Finanšu un attīstības komitejas atzinumus, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Sagatavot un iesniegt projektu “Ziemeļu ielas pārbūve Madonā, Madonas novadā” izsludinātajā 5.1.1.1. pasākuma "Infrastruktūra uzņēmējdarbības atbalstam" projektu iesniegumu atlases 2. kārtā, izmantojot Kohēzijas politikas fonda vadības informācijas sistēmu 2021.-2027. gadam.
2. Apstiprināt projekta “Ziemeļu ielas pārbūve Madonā, Madonas novadā” kopējās izmaksas EUR 544 720,07 (pieci simti četrdesmit četri tūkstoši septiņi simti divdesmit euro, 07 centi), t.sk. Eiropas Reģionālās attīstības fonda finansējums EUR 420 000,00 (četri simti divdesmit tūkstoši euro, 00 centi), pašvaldības līdzfinansējums EUR 124 720,07 (viens simts divdesmit četri tūkstoši septiņi simti divdesmit euro, 07 centi).

Domes priekšsēdētājs A. Lungevičs

*K. Galeja 29360277*